CELEX: 31994R0754
Language: hr
Date: 1994-03-30 00:00:00
Title: Uredba Komisije (EZ) br. 754/94 od 30. ožujka 1994. o razvrstavanju određene robe u kombiniranu nomenklaturu

02/Sv. 010
            
            
               HR
            
            
               Službeni list Europske unije
            
            
               9
            
         31994R0754
   
               L 089/2
            
            
               SLUŽBENI LIST EUROPSKE UNIJE
            
            
               30.03.1994.
            
         
      UREDBA KOMISIJE (EZ) br. 754/94
   od 30. ožujka 1994.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 535/94 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je prihvatljivo da, na temelju odredaba članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik tijekom razdoblja od tri mjeseca može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje više nisu u skladu s pravima utvrđenim ovom Uredbom;
   budući da Odjel za tarifnu i statističku nomenklaturu Odbora za Carinski zakonik nije, u roku kojeg je odredio njegov predsjedavajući, dostavio mišljenje o proizvodima br. 1. i 4. iz priložene tablice;
   budući da su mjere predviđene ovom Uredbom u skladu s mišljenjem Odjela za tarifnu i statističku nomenklaturu Odbora za Carinski zakonik o proizvodima br. 2., 3., 5., 6. i 7. iz priložene tablice,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Na temelju odredaba članka 12. stavka 6. Uredbe (EEZ) br. 2913/92, mogu se u razdoblju od tri mjeseca nastaviti navoditi obvezujuće tarifne informacije koje izdaju carinska tijela država članica i koje više nisu u skladu s pravima utvrđenim ovom Uredbom.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. ožujka 1994.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 68, 11.3.1994., str. 15.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1
            
            
               2
            
            
               3
            
         
               
                           1.
                        
                        
                           Proizvod poznat kao grafička tablica ili digitalizator koji se sastoji od plosnatog plastičnog kućišta koje sadrži elektroničke i električne komponente kao što su procesori, tiskana pločica i sklop sučelja. Gornja površina, čije je aktivno područje veličine oko 28 cm puta 28 cm, opremljeno je s prevlakom koja sadrži izbornik. Tablica je opremljena iglom te je pomoću kabla neposredno povezana sa središnjom obradnom jedinicom stroja za automatsku obradu podataka.
                        
                     
            
               8471 92 80
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5 (B) poglavlju 84., kao i sukladno tekstovima oznaka KN 8471, 8471 92 i 8471 92 80.
            
         
               
                           2.
                        
                        
                           Monitor u boji s katodnom cijevi od 35,5 cm visoke razlučivosti s rupičastom maskom, s razmakom između točaka od 0,31 mm za piksele iste boje, mrežnim adapterom i sklopovima za obradu RGB video signala te sinkronih ulaznih signala (širina frekvencijskog područja videa 0 MHz), kao i s upravljanjem slikovne cijevi za reprodukciju teksta i grafike kao dio sustava elektroničke obrade podataka i drugih sustava obrade informacija. Monitor ne može reproducirati sliku u boji iz složenog video signala.
                        
                     
            
               8471 92 80
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5 (B) poglavlju 84., kao i sukladno tekstovima oznaka KN 8471, 8471 92 i 8471 92 80.
            
         
               
                           3.
                        
                        
                           Modem na akumulatorski pogon koji se nalazi u kućištu dimenzija 10,2 × 6,1 × 2,5 cm opremljenom s četiri LED svjetla koja prikazuju status poziva, brzinu, frekvenciju prijenosa i stanje akumulatora. Modem također posjeduje podatkovnu priključnicu, telefonske spojeve, spoj za akustični modem i standardiziranu minijaturnu telefonsku utičnicu. Modem se koristi za prijenos asinkronih podataka između opreme za automatsku obradu podataka preko telefonskih linija u punom dvosmjernom i akustičnom načinu pri brzini od 300 ili 1 200 bita u sekundi.
                        
                     
            
               8517 40 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 8517 i 8517 40 00 (također vidjeti Napomene s objašnjenjem Harmoniziranom sustavu, tarifni broj 85.17, dio III.).
            
         
               
                           4.
                        
                        
                           Višemedijski interaktivni sustav u jednom kućištu (43,8 × 31,75 × 9,4 cm) koji može na monitoru, u zvučnicima ili slušalicama reproducirati zvučne, grafičke, tekstualne i video podatke koji su snimljeni na kompaktnom disku (CD).
                           Dio sustava čini i infracrveni daljinski upravljač za posebne zvučne i video funkcije te jedinice.
                           Uz dodatak drugih dodatnih uređaja (npr. diskovni pogon, tipkovnica i miš), može se koristiti kao osobno računalo. Kućište sadrži sljedeće komponente:
                           
                                       —
                                    
                                    
                                       tiskanu ploču, koja uključuje digitalnu obradnu jedinicu (CPU, 1 MB RAM-a i 512 KB ROM-a), grafičku komponentu, video komponentu, zvučnu komponentu s vlastitom CD zvučnom jedinicom te
                                    
                                 
                                       —
                                    
                                    
                                       CD-ROM (za reprodukciju podataka, zvuka i slike samo sa 5-inčnih kompaktnih diskova).
                                    
                                 Sustav može pružiti oko 70 minuta glazbe visoke kakvoće i grafiku od velike do male razlučivosti. Sposobnost reprodukcije videa mirnih slika maksimalne dužine od oko pet minuta.
                        
                     
            
               8521 90 00
            
            
               Razvrstavanje se utvrđuje odredbama Općih pravila 1., 3. (c) i 6. za tumačenje kombinirane nomenklature, sukladno napomeni 5 poglavlju 84. kombinirane nomenklature, kao i sukladno tekstovima oznaka KN 8521 i 8521 90 00.
            
         
               
                           5.
                        
                        
                           CD interaktivni sustav u jednom kućištu za reprodukciju digitalno snimljenih slika i zvuka za televiziju pomoću laserskog sustava za optičko čitanje. Dolazi s mišem i infracrvenim daljinskim upravljačem.
                           Sadrži kontrolnu jedinicu koja obrađuje signale iz jedinice za izvođenje, daljinskog upravljača ili miša na televizijskom zaslonu i zvučniku, čime se omogućuje interakcija sa slikom i zvukom.
                        
                     
            
               8521 90 00
            
            
               Razvrstavanje se utvrđuje odredbama Općih pravila 1., 3. (c) i 6. za tumačenje kombinirane nomenklature, sukladno napomeni 5 poglavlju 84. kombinirane nomenklature, kao i sukladno tekstovima oznaka KN 8521 i 8521 90 00.
            
         
               
                           6.
                        
                        
                           Komponente bežičnog „uređaja za radijsko odašiljanje i prijam” koje u pojedinačnoj prodaji nisu pripremljene zajedno u jednom pakiranju, a sastavljene su od:
                        
                     
            
                
            
            
                
            
         
               
                           a)
                        
                        
                           mikrofona za odašiljanje koji se sastoji od visoko osjetljivog radijskog odašiljača s ugrađenim mikrofonom i antenom; i
                        
                     
            
               8525 10 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 8525, 8525 10, 8525 10 90, 8527, 8527 90 i 8527 90 99.
            
         
               
                           b)
                        
                        
                           jednog ili više prijamnika koji sadrže radijske prijamnike s frekventnim modulom i utičnicom za povezivanje sa slušnim aparatom, neovisno o tome sadrži li mikrofon za usmjeravanje ili ne.
                        
                     
            
               8527 90 99
            
            
               Razvrstavanje u tarifni broj 9021 nije moguće jer se ne smatra da je roba osmišljena isključivo kao slušni aparat ili dodatni uređaj za slušni aparat u smislu tog tarifnog broja.
            
         
               
                           7.
                        
                        
                           Video monitor u boji koji može reproducirati sliku u boji iz složenog video signala, s katodnom cijevi od 33 cm, mrežnim adapterom, ulazima za signal iz zvučnika (video, zvučni) i sklopovima za obradu video/zvučnih i sinkronih ulaznih signala i s upravljanjem slikovne cijevi (s razmakom između točaka od 0,64 mm) i zvučnika. Monitor je osmišljen za reprodukciju mirnih ili pokretnih slika i sjena slijedom kabelske veze s računalima, video rekorderima, čitačima video diskova ili s drugim slikovnim izvorima.
                        
                     
            
               8528 10 31
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 8528, 8528 10 i 8528 10 31.